Med udsigten til en trecifret millionbesparelse i Frederikshavns Kommune, der kan risikere at ramme skolesystemet, gik flere hundrede lærere forældre og elever onsdag aften på gaden for at demonstrere. Byrådet i Frederikshavn Kommune skulle behandle budgettet for næste år, der indeholder trecifrede millionbesparelser. Besparelser der kan risikere at gå ud over kommunens skolesystem, og det ville de fremmødte borgere ikke være med til. - Vi håber at lærere, forældre og elever sammen kan råbe byrådet op og få stoppet de helt tåbelige besparelser, de er på vej til at lave på skoleområdet. Sidste år nedlagde man en række skoler for at have råd til at lave en ordentlig undervisning, og når det næste skoleårs projekt nu ser ud til at de er ved at fjerne undervisningen. Det hænger simpelthen ikke sammen, siger Lars Busk Hansen, der er kredsformand i Lærerkreds Nord.

Referat:
Flere hundrede frederikshavnere mødte onsdag aften op foran rådhuset i Frederikshavn for at demonstrere.